Rodrigo Cortés

Rodrigo Cortés Giráldez, nado en Pazos Ermos (Cenlle) o 31 de maio de 1973, é un director, actor, produtor e guionista de cine galego.

 Traxectoria 
Naceu en Pazos Ermos, de onde era a súa nai, pero de pequeno marchou vivir a Salamanca«Ao saír do cine o público perderá dous quilos», artigo en La Voz de Galicia, 1 de outubro de 2010.. Realizou a súa primeira curtametraxe, El descomedido y espantoso caso del victimario de Salamanca, con 16 anos en formato súper 8. A súa seguinte obra foi Siete escenas de la vida de un insecto, rodada en branco e negro e baseada n’A metamorfose de Kafka.

A comezos de 1998 foi contratado por Sogetel e Jabalina Records para rodar o videoclip da canción de Onion "Sick of you", para a película de Alejandro Amenábar Abre los ojos"El director ourensano Rodrigo Cortés revoluciona el festival de Sundance", artigo de Rafael López-Vigo no Faro de Vigo, 27 de xaneiro de 2010 .. En xullo dese mesmo ano realizou a curtametraxe Yul, coa que se obtivo bastatantes galardóns en España e que lle permitiu darse a coñecer no ámbito cinematográfico. En 2001 estrenou 15 días, que acadou un nomeamento aos Premios Goya como mellor curtametraxe e que en menos de dous anos logrou máis de 50 galardóns. Logrou o Universal Studios Award, pasando dúas semanas nos Estudios Universal dos Ánxeles facendo un Filmmaster.

Na primavera de 2001 foi seleccionado por TVE e a produtora Filmart para participar na primeira edición en España de Los diminutos del calvario. A finais de 2003 foi contratado por Universal Music para facer o videoclip da canción do tema "Travesura", do músico de chill out José Luis Encinas.

En 2007 realizou a súa primeira longametraxe, Concursante, que recibiu o premio da crítica no Festival de Málaga dese mesmo ano.Concursante , ficha na web da AAG..

En setembro de 2010 estreouse Buried, protagonizada por Ryan Reynolds, cualificada polo New York Times como "unha película de horror con delirios de grandeza""Captive in Iraq, Stymied by Voice Mail", artigo de Stephen Holden no New York Times, 23 de setembro de 2010 .. O filme obtivo o premio da crítica no Festival de Deauville e o premio á mellor película en L’Etrange Festival días antes da estrea. Tamén acadou o Meliés de Ouro no Festival de Cine de Sitges de 2010.

En marzo de 2012 estreou o filme de suspense Red Lights, protagonizado por Sigourney Weaver, Robert De Niro e Cillian Murphy. O filme céntrase na figura dunha parapsicóloga que procura desacreditar a un reputado vidente que volveu á fama logo de 30 anos.

Traballou como tertuliano na Cultureta, en Onda Cero, baixo a dirección de Carlos Alsina. En ABC na sección Verbolario (dicionario satírico que lle inspirou un libro).

 Filmografía 
 Como director 
 Yul (curta, 1998; director, produtor, guionista e actor)
 15 días (curta, 2000; director, produtor, guionista, compositor e actor)
 La ley de Murphy (curta, 2000; guionista, supervisor de diálogos e actor)
 Diminutos del calvario (curta, 2001; guionista)
 Los 150 metros de Callao (curta, 2002; director, produtor, guionista e actor)
 Dentro (curta, 2002; director, guionista e compositor)
 Interruptus (curta, 2003; guionista, supervisor de diálogos e actor)
 Concursante (2007; director e guionista)
 Dirt Devil (curta, 2007; director, produtor, guionista e actor)
 Impávido (curta, 2007; guionista e supervisor de diálogos)
 Buried (2010; director e produtor)
 Emergo (2010; produtor)
 Luces rojas (2012), con Robert de Niro, Sigourney Weaver e Cillian Murphy.
 Down a Dark Hall (2017; director)
 Blackwood (2018), con Uma Thurman e AnnaSophia Robb. 
 Love Gets a Room (o amor no seu lugar) (2021) 
 Escape (2024), con Anna Castillo e Mario Casas, adaptación dunha novela de Enrique Rojizo e producido por Martin Scorsese.

 Obra escrita 

 A las 3 son las 2 (2013). Ed. Delirio. 144 páxs. ISBN 978-84-15739-03-6. Colección de antiaforismos, delirios e bombas de man.
 Sí importa el modo en que un hombre se hunde (2014). Ed. Delirio. 198 páxs. ISBN  978-8415739104. Novela. 
 Dormir es de patos (2016).  Ed. Delirio. 168 páxs. ISBN 978-84-15739-14-2. Libro de breverías.
 Los años extraordinarios (2021). Random House. 360 páxs. ISBN 9788439738848. Novela.
 Verbolario (2022).  Random House. 216 páxs. ISBN 9788439740742. O "antidiccionario" de 2.500 definicións.
 Cuentos telúricos'' (2024). Random House. 234 páxs. ISBN 9788439743194.

 Premios 

 Calpurnia de Honra 2024 do Ourense Filme Festival.

 Notas 

 Véxase tamén 
 Ligazóns externas 
 Rodrigo Cortés en www.culturagalega.org

Categoría:Directores de cinema de Galicia
Categoría:Actores de Cenlle
Categoría:Actores de cinema de Galicia
Categoría:Guionistas de Galicia
Categoría:Produtores de cinema de Galicia
Categoría:Nados en Cenlle
Categoría:Nados en 1973